Ondas (miestas)
Ondas (angl. Ondo, jor. Òndó) – miestas pietvakarių Nigerijoje, Jorubalande, Ondo valstijoje, į šiaurės rytus nuo Lagoso. Praeina plentas Ogbomošas–Orė. Žemės ūkio srities prekybinis taškas (jamsai, manijokai, tabakas, medvilnė, kakava, javai). Medvilnės apdirbimo, kakavos pramonė. Veikia medicinos universitetas. Seniau Ondas buvo vienu iš jorubų miestų–valstybių.